CELEX: 32010R0336
Language: et
Date: 2010-04-21
Title: Komisjoni määrus (EL) nr 336/2010, 21. aprill 2010 , teatavate kaupade klassifitseerimise kohta kombineeritud nomenklatuuris

23.4.2010   
            
            
               ET
            
            
               Euroopa Liidu Teataja
            
            
               L 102/25
            
         KOMISJONI MÄÄRUS (EL) nr 336/2010,
   21. aprill 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. aprill 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Umbes 580 mm läbimõõduga ja umbes 3 mm paksune ketas, mis koosneb kahest polüuretaankihist, millest ühel on töödeldud vaod ja teisel eemaldatava kilega kaitstud liimikiht (nn polümeersilur).
                              Toodet kasutatakse räni- ja pooljuhtplaatide (vahvlid) tootmise masinates. Toode kinnitatakse sellise masina vahetatava tööinstrumendi otsaku külge ja seda kasutatakse pooljuhtplaatide tasapinnaliseks tegemiseks või lamestamiseks ja poleerimiseks.
                           
                        
               
                  3919 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3919 ja 3919 90 00 sõnastusega.
                  Toodet ei või klassifitseerida rubriiki 8486 üksnes või peamiselt pooljuhtplaatide tootmiseks ette nähtud masinaosa või tarvikuna, kuna tootel ei ole selliseid omadusi, et seda võiks pidada sellise masina osaks või tarvikuks.
                  Kuna toode on äratarvitatav kaup, tuleb see vastavalt tema koostismaterjalile klassifitseerida CN-koodi 3919 90 00 alla isekleepuva plastist tahvli või lehena.
               
            
                  
                              2.
                           
                           
                              Umbes 580 mm läbimõõduga ja umbes 2 mm paksune ketas, mis koosneb kahest sünteesvildi kihist, millest üks on immutatud polümeerse sideainega (polüuretaan) (nn poromeersilur). Teisel kihil on eemaldatava kilega kaitstud liimikiht.
                              Toodet kasutatakse räni- ja pooljuhtplaatide tootmise (vahvlid) masinates. Toode kinnitatakse sellise masina vahetatava tööinstrumendi otsaku külge ja seda kasutatakse pooljuhtplaatide tasapinnaliseks tegemiseks või lamestamiseks ja poleerimiseks.
                           
                        
               
                  5911 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkusega 7a, XVI jaotise märkusega 1e, grupi 59 märkusega 7b ning CN-koodide 5911, 5911 90 ja 5911 90 90 sõnastusega.
                  Toodet ei või klassifitseerida rubriiki 8486 üksnes või peamiselt pooljuhtplaatide tootmiseks ette nähtud masinaosa või tarvikuna, kuna tootel ei ole selliseid omadusi, et seda võiks pidada sellise masina osaks või tarvikuks.
                  Toode on tehnilise otstarbega tekstiiltoode XVI jaotise märkuse 1e tähenduses, kuna seda kasutatakse räni- ja pooljuhtplaatide tootmise masinates pooljuhtplaatide tasapinnaliseks tegemiseks või lamestamiseks ja poleerimiseks.
                  Seepärast tuleb toode klassifitseerida CN-koodi 5911 90 90 alla (koostismaterjal) tehnilise otstarbega tekstiiltootena (vt grupi 59 märkus 7b).